Štasiôn ed Garesce

A Štasiôn ed Garesce (Stasiun de Garesce a Arbenga, Štaziun d'Garešše a Urmea, šcricia ascì Staçión de Garesce) l'è ina štasiôn da feruvia italian-na  ch'a s'tröva in sa a linea Seva-Urmea. Au servisiu du cumüne ed Garesce, l'è dapè aa zóna du Ponte e dau 2012 a funsion-na cume štasiôn edmà per i treni di turišti.

 Štoria e impianti 
A Garesce a feruvia l'è rivò a cumensò dau 1890 e a štasiôn l'è što driverta cun a trata da Priora a Garesce au 15 ed lüiu ed l'ištesu anu..

Au prensipiu du 2000, con a növa gestiôn ed RFI, dae štasiui da trata l'è štau gavau u zgôndu binoriu, menu che a Garesce, ch' l'è reštò paröggiu l'ünica štasiôn land'u s'pujova fò di incruji, anche se dópu pócu tempu e curse i sôn pasoi au servisiu "a špóla", cun u zgôndu binoriu ancura in funsiôn, ma duvrau ed roiru.

L'impiantu l'è reštau sensa trafigu dau 17 ed zügnu 2012 per a fén du servisiu in sa a trata. Intu 2016 i sôn turnoi i treni perchè a trata l'è štò turna driverta per i treni di turišti, cun a prima cursa au 16 de stembre.

Ma au 25 ed nuvembre du 2016 a feruvia a s'è fermò per l'aluviôn ch'u i è štau inta valada ed Tane. U tócu ciü' rvinau l'era cu tra Prióra e a Ciuötta, rengiau sulu into 2018, cun e curse per i turišti, ch'i s'fermovi aa Ciuötta e poi cheich'vóta i cuntinuovi cun a coriera.

 Impianti 
A coštrusiôn l'è a dui pian, cuu basu l'era ocupau da in bar rišturante, ch'l'è štau srau da pócu, e ascì da ifissi da štasiôn, che pöi i sôn štoi duvroi cume magazén. U primu pian aura u n'serve ciü' a fò niente e l'entrada au pian teren, srau au püblicu, l'ha ancù in s'ee miragne de pitüre da fén d'l'Öciusentu. Au trei ed fervò du 2016 a sòra d'ašpetu l'è štò driverta quand'u s'è fermau u primu trenu šperimentò, in višta da trašfurmasiôn da linea per u turijmu.

U i è dui binori, sensa sutpasage, cun ina banchén-na "a isula". Pócu dištante u s'pö'ancù vughe a coštrusiôn da sutštasiôn eletrica, ch'l'ha funsiunau fén-na au 1973, quand'u i è štau a fén du sištema trifase. Impurtante l 'era u magazén per e merci, demuliu intu 2010, e dapè u i era ascì ina ture per u rifurnimentu d'l'oiva per i treni a vapù, cume cula d'Urmea.

A štasiôn ed Garesce a vegne prima ed cula ed Trapa e dópu cula ed Prióra.

 Interscangi 
 24px Daa stasiôn i se cuntinuovi cun a coriera da linea ed RT Piemunte.

 Nòte 

 Otri prugèti  

Garesce